**Ugodni krediti SID banke**

SID banka kot razvojna banka posebno pozornost namenja spodbujanju razvoja, raziskav in inovativnosti slovenskih podjetij. Zato je razvila posebne programe financiranja, katerih bistveni prednosti sta dolgoročnost kreditov in ugodna obrestna mera.

**1. Financiranje tehnološko-razvojnih projektov**

Namen programa je spodbujanje podjetij vseh velikosti, ki nameravajo razvijati in/ali uvesti nov ali izboljšan produkt in/ali poslovni proces.

Kredit se lahko uporabi za financiranje izdatkov za:

* naložbe v industrijske raziskave,
* naložbe v eksperimentalni razvoj,
* začetne naložbe, neposredno povezane z industrijskimi raziskavami in/ali eksperimentalnim razvojem,
* začetne naložbe za nove gospodarske dejavnosti neposredno, povezane z industrijskimi raziskavami in/ali eksperimentalnim razvojem, če podjetje, ki izvaja projekt v kohezijski regiji Zahodna Slovenija, ni malo ali srednje veliko podjetje.

Prednosti programa:

* ugodna obrestna mera, ki je nižja od običajnih tržnih obrestnih mer, krediti imajo zato status državne pomoči
* ročnost kredita je do 9 let.

**2. Financiranje raziskav, razvoja in inovacij malih in srednje velikih podjetij (MSP)**

Namen programa je spodbujanje razvoja mikro, malih in srednje velikih podjetij, ki nameravajo razvijati in/ali uvesti nov ali izboljšan produkt in/ali proces, uvesti nov produkt na trgu ali uvesti nov ali izboljšan proces ali nove organizacijske metode v podjetju.

Kredit se lahko uporabi za financiranje izdatkov za:

* naložbe v industrijske raziskave,
* eksperimentalni razvoj in/ali inovacijo (vključno s procesno inovacijo in/ali organizacijsko inovacijo)

Prednosti programa:

* ugodna obrestna mera, ki je nižja od običajnih tržnih obrestnih mer, krediti imajo zato status državne pomoči
* ročnost kredita je do 10 let.

**3. Financiranje naložb in zaposlovanja malih in srednje velikih podjetij**

Namen programa je spodbujanje razvoja mikro, malih in srednje velikih podjetij, ki nameravajo širiti proizvodne zmogljivosti, povečevati raznovrstnost proizvodnje in bistveno spreminjati svoj celotni proizvodni proces.

Kredit se lahko uporabi za financiranje izdatkov za:

* naložbe v neopredmetena in opredmetena osnovna sredstva podjetja ali
* za zaposlitve neposredno povezane s projektom.

Prednosti programa:

* ugodna obrestna mera, ki je nižja od običajnih tržnih obrestnih mer, krediti imajo zato status državne pomoči,
* ročnost kredita je do 7 let.

**4. Razvoj družbe znanja in inovativnega podjetništva**

(prek poslovnih bank)

Namen tega programa je spodbujanje razvoja, raziskav, inovacij in novih tehnologij podjetij vseh velikosti.

Kredit se lahko uporabi za financiranje izdatkov za:

* raziskave, razvoj, inovacije ter nove tehnologije, ki vodijo k novim ali temeljito izboljšanim proizvodom, storitvam ali procesom, z namenom večje konkurenčnosti in višje dodane vrednosti, s posebnim poudarkom na inovativnem podjetništvu.
* izobraževanje, zlasti z namenom spodbujanja in izboljševanja nivoja izobrazbe, znanj in upravljanja znanj, pridobivanja specifičnih znanj in upravljanja znanj.
* izobraževalno infrastrukturo, zlasti zagotavljanje ustrezne prostorske infrastrukture in opreme potrebne za izvajanje izobraževalnih procesov.
* zaposlovanje oseb specializiranih kvalifikacij in znanj, potrebnih za rast podjetij ter prekvalifikacije delavcev.

Prednosti programa:

* ugodna obrestna mera,
* ročnost kredita je do 8 let,
* neomejena višina kredita.

**5. Razvoj konkurenčnega gospodarstva in internacionalizacije**

(prek poslovnih bank)

Namen program je financiranje projektov za rast in razvoj malih in srednje velikih podjetij ter spodbujanje internacionalizacije poslovanja podjetij vseh velikosti.

Kredit se lahko uporabi za financiranje izdatkov za:

* naložbe v opredmetena in neopredmetena sredstva
* raziskave in razvoj,
* usposabljanja,
* sodelovanje na sejmih,
* zunanje svetovalne storitve (npr. raziskave trga),
* trajni obratni kapital, ki ga podjetje potrebuje za širitev poslovne dejavnosti,
* odpiranje novih delovnih mest ali ohranjanje ter reorganizacijo obstoječih delovnih mest zaradi projekta,
* drugo.

Prednosti programa:

* ugodna obrestna mera,
* ročnost kredita je do 8 let,
* neomejena višina kredita.

**Poleg navedenih programov SID banka nudi podjetjem tudi kredite za financiranje obratnega kapitala, naložb in zaposlovanja, okoljskih in energijskih projektov idr.**